Diari Oficial de la Generalitat Valenciana


Sumari del DOGV 6622, del 04-10-2011 (2011/10613)

DECRET 134/2011, de 30 de setembre, del Consell, pel qual es modifica el Catàleg de Forests d'Utilitat Pública de la Província de València, amb l'exclusió de 1,92 hectàrees i la inclusió de 1,92 hectàrees a la forest d'utilitat pública número 68, denominada Malacara, pertanyent a l'Ajuntament de Siete Aguas.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6622

Data del DOGV
:   04-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10286


Data del document
:   30-09-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Descriptors 

:   * Siete Aguas
    * muntanya de l'estat

DECRET 134/2011, de 30 de setembre, del Consell, pel qual es modifica el Catàleg de Forests d'Utilitat Pública de la Província de València, amb l'exclusió de 1,92 hectàrees i la inclusió de 1,92 hectàrees a la forest d'utilitat pública número 68, denominada Malacara, pertanyent a l'Ajuntament de Siete Aguas. [2011/10389]  
La Societat Estatal d'Infraestructures i Equipaments Penitenciaris ha sol·licitat l'exclusió de 1,92 hectàrees de la forest d'utilitat pública denominada Malacara, número 68 del Catàleg de Forests d'Utilitat Pública de la Província de València, amb objecte de construir el Centre Penitenciari Llevant II. Com a contraprestació, ofereixen 1,92 hectàrees de terrenys de la seua propietat, de característiques forestals semblants i limítrofes a la forest.  
Com a conseqüència d'aquesta sol·licitud, la Conselleria d'Infraestructures, Territori i Medi Ambient ha instruït l'expedient, de conformitat amb el que disposen els articles 16 i 17 de la Llei 43/2003, de 21 de novembre, de Forests, i els articles 11, 13, 24, 26 i 31 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Consell, en el qual han quedat acreditats tant els requisits exigits per l'article 16 de l'esmentada Llei 43/2003 per a autoritzar l'exclusió i la permuta d'una part d'una forest catalogada, com la seua conveniència, en aquest cas, als interessos generals. Per això, escau accedir a la sol·licitud de l'interessat i modificar el Catàleg de Forests d'Utilitat Pública mitjançant l'aprovació del decret pertinent.  
  
D'altra banda, i a fi de complir l'obligació de mantenir el Catàleg de Forests d'Utilitat Pública actualitzat i conforme amb la realitat, malgrat que la permuta proposada no altera la cabuda pública de la forest número 68, s'ha d'aprofitar aquesta ocasió per a adequar la superfície de la forest que consta inscrita en el catàleg a la que realment resulta de la documentació que consta en l'administració i dels mesuraments més recents.  
Per tot això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 30 de setembre de 2011,  
  
  
Decrete  
  
Article 1. Descatalogació dels terrenys sol·licitats  
S'exclou de la forest d'utilitat pública número 68 de la província de València, denominada Malacara, sítia al terme municipal de Siete Aguas i propietat de l'ajuntament, el terreny sol·licitat per la Societat Estatal d'Infraestructures i Equipaments Penitenciaris, d'1,92 hectàrees, definit per cinc vèrtexs amb les coordenades X i Y següents en el sistema de referència UTM, zona 30, European Datum 1950:  
  
  
  
  
  
Article 2. Autorització de la permuta  
S'autoritza la permuta, acordada entre l'Ajuntament de Siete Aguas i la Societat Estatal d'Infraestructures i Equipaments Penitenciaris, d'aquests terrenys per dues parcel·les pertanyents a aquesta, que sumen una superfície de 1,92 hectàrees, i definides per sis i quatre vèrtexs, respectivament, amb les coordenades X i Y següents en el sistema de referència UTM, zona 30, European Datum 1950:  
  
  
  
  
  
  
Article 3. Catalogació dels terrenys oferits  
S'inclouen en la forest d'utilitat pública número 68 de la província de València les parcel·les oferides per la Societat Estatal d'Infraestructures i Equipaments Penitenciaris, referenciades en l'article 2.  
  
  
Article 4. Modificació del catàleg  
Es modifica la inscripció de la forest d'utilitat pública número 68 en el Catàleg de Forests d'Utilitat Pública de la Província de València, que queda de la manera següent:  
  
Número: 68.  
Nom: Malacara.  
Partit judicial: Requena.  
Terme municipal: Siete Aguas.  
Pertinença: Ajuntament de Siete Aguas.  
Superfície pública: 8.078,60 hectàrees.  
Enclavaments: 2.860,85 hectàrees.  
Superfície total: 10.939,45 hectàrees.  
Límits:  
Nord: terme de Chiva.  
Est: termes de Chiva i Buñol.  
Sud: terme de Buñol.  
Oest: terme de Requena.  
  
Article 5. Formalització de la permuta  
La permuta ha de ser elevada a escriptura pública, que s'ha d'inscriure en el Registre de la Propietat i de la qual se n'ha de lliurar un còpia autoritzada a la Conselleria d'Infraestructures, Territori i Medi Ambient perquè conste en el Catàleg de Forests d'Utilitat Pública.   
  
Article 6. Replantejament i senyalització  
La Societat Estatal d'Infraestructures i Equipaments Penitenciaris ha de col·locar en l'acte de replantejament, a costa seua, les fites que permeten delimitar la forest, d'acord amb l'alçament topogràfic realitzat per a l'expedient i les instruccions que reba de la Direcció Territorial de la Conselleria d'Infraestructures, Territori i Medi Ambient.  
  
  
Article 7. Adequació del Registre de la Propietat i del Cadastre Immobiliari  
La Societat Estatal d'Infraestructures i Equipaments Penitenciaris ha d'adequar en el Registre de la Propietat la cabuda i la descripció de la finca de la seua propietat i fer constar que és contigua a la forest d'utilitat pública número 68 pels límits est i sud.  
S'ha d'actuar igualment respecte al Cadastre Immobiliari.  
  
DISPOSICIÓ FINAL  
  
Única. Efecte  
Aquest decret produirà efecte des de l'endemà de la publicació en el Diari Oficial de la Comunitat Valenciana.  
Contra el present decret, les persones interessades poden interposar recurs contenciós administratiu en el termini de dos mesos, comptadors a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.  
  
València, 30 de setembre de 2011  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS